Utro-datingside hacket – truer med å lekke informasjon om 37 millioner brukere
Nettstedet, som har rundt 37 millioner brukere verden over, har tidligere profilert seg på diskresjon og at deres brukere, som ofte er i et parforhold, kan føle seg sikre på at deres informasjon ikke blir delt med andre. Nå er siden hacket, melder CNN. Siden har en egen avdeling for norske medlemmer, men det er ikke kjent hvor mange nordmenn som benytter tjenesten til å lete etter en partner utenfor ekteskapet. Hackergruppen «Impact Team» sier de vil frigi alle brukerdata, hvis ikke det kontroversielle nettstedet legges ned. Brukerinformasjonen inneholder blant annet navn, adresser, kredittkortinformasjon, samt intime detaljer om brukernes seksuelle fantasier og preferanser. Sett denne? Slått ned etter ekstrem-nettdating STOR GUIDE: Slik velger du riktig sjekke-tjenesteIfølge nettstedet KrebsOnSecurity, som først omtalte hackerangrepet, ble hackerne provosert av at Ashley Madison solgte en tjeneste kalt «Full Delete» til sine medlemmer, som lover å slette alle data til brukere som ikke lenger ønsker å bruke nettstedet. Tjenesten koster rundt 150 kroner. «Ashley Madison tjente 1,7 millioner dollar (cirka 14 millioner kroner, journ.anm) på Full Delete i 2014. Tjenesten er en løgn», skriver hackerne i et uttalelse nettstedet har fått tilgang til. Hackerne sier at datingsiden ikke har kvittet seg med kredittkortinformasjon, som blant annet inneholder fullt navn og adresser til de som har betalt for medlemskap. Ifølge CNN er slike datingsider et vanlig mål for hackere. I mars opplevde 3,5 millioner brukere av datingnettstedet Adult FriendFinder å få sine brukerdata lekket, etter et omfattende hackerangrep. Husker du? «Love at first skype» for Åsa og KimI et intervju med CNBC sier sidens eier og administrerende direktør i Avid Life Media, Noel Biderman, at de har leid inn et større internettsikkerhetsfirma for å finne ut av hvordan hackerne fikk tilgang til brukerdataene. Ifølge Biderman peker alle spor foreløpig i retning av en konkret person, som tidligere har jobbet for selskapet. – Vedkommende, som ikke har vært fast ansatt, har definitivt vært involvert med arbeidet med flere av våre tekniske løsninger. Les også: Dette er den nye Tinder-trenden blant unge I en pressemelding sier Biderman at de ikke tar lett på hendelsen. – Vi benekter ikke at dette har skjedd. Enten du liker oss eller ikke - dette var fremdeles en kriminell handling.
«Livet er kort. Unn deg et sidesprang», er datingsiden Ashley Madisons slagord. Nå risikerer millioner av nettstedets brukere at deres private data blir spredd på nettet.